સ્ત્રી સાથે ઓનલાઈન કે ઓફ્ફલાઈન વાતચીત કરતી સમયે અંગત સંબંધો ન હોય તો ગમે તેવી કોમેન્ટ કરતાં પહેલાં બે વાર વિચારવું જોઈએ. સ્ત્રીને આદર આપો એટલે પહેલો જંગ જીતી લેવાય. પ્રેમિકા બનવા તૈયાર હોય તે સ્ત્રી પણ સૌપ્રથમ પુરુષની આંખમાં ને વાતમાં આદર જોવા ઈચ્છે છે. સિવાય કે હની ટ્રેપ બનીને આવેલી સ્ત્રી લાડકા નખરાં કરશે અને તમારી આંખમાં કે વાતમાં આદર નહીં હોય તો તેની પણ પરવા નહીં કરે. હા, એવા નખરાં જરૂર કરશે જે દ્વારા પુરુષ સહજ જ તેના તરફ ખેંચાઈ આવે. બાકી સહજ મિત્રતા જ જો પુરુષ ઈચ્છતો હોય તો તે માટે પ્રયત્નો કરવાની જરૂર નથી હોતી. સ્ત્રી પણ સારો પુરુષમિત્ર હોય તે ઈચ્છતી હોય છે. બીજું સતત પાછળ પડી જતા પુરુષોનો સ્ત્રીને કંટાળો આવે છે. કેટલાક પુરુષો સતત ઓનલાઈન હાજર જ હોય. જેવી કોઈ સ્ત્રી ઓનલાઈન આવે કે તરત જ સવાલજવાબ કરવા લાગશે. એટલે જ સ્ત્રીને પઝેસિવ એટલે કે કાબૂમાં રાખવા માગતો, સતત તેનો પીછો કરતા પુરુષથી ડર લાગે છે. તે ક્યારેય સતત માથે ઝળૂંબી રહેતા પુરુષને પસંદ નથી કરતી. તો વળી કેટલાકને સતત મેસેજીસ ફોરવર્ડ કરવાની આદત હોય છે. તેવા પુરુષોનો પણ સ્ત્રીને કંટાળો આવી શકે છે. તો કેટલાક સતત અંગત પ્રશ્ર્નો પૂછતા હોય છે. ક્યાં ગઈ હતી? કેમ આટલો સમય લાગ્યો ઓનલાઈન આવતા? તો વળી કેટલાક પુરુષો છાશ લેવા જવું ને દોણી સંતાડવા બેસે તેવો ઘાટ કરતા હોય છે. સ્ત્રી સાથે વાત કરતાં ઈચ્છા તો હોય સેક્સની વાત કરવાનો પણ ઈચ્છે કે સ્ત્રી જ વાત શરૂ કરે. તો એવું નથી થતું. વળી સ્ત્રીઓને સેક્સની